**San Ramón** oli Espanjan laivaston vuonna 1775 vesille laskettu kaksikantinen 66-tykkinen linjalaiva.

Valmistus
---------

Francisco Gautierin "sistema francésin" mukainen alus tilattiin lokakuussa 1773 Havannasta. Alus laskettiin vesille 6. huhtikuuta 1775.

Palvelus
--------

Toukokuussa 1776 alus määrättiin Juan Bautista Bonetin lippulaivaksi päällikkönään Félix del Corral. Alus lähti 28. tammikuuta 1778 Havannasta vastaanottaakseen Veracruzista saapuvan Ulloan laivaston. Kesäkuussa 1779 alus oli Bonetin alaisuudessa Havannassa, mistä se lähti 7. maaliskuuta 1780 Bonetin laivastossa New Orleansiin ja Mobilen valtaukseen päällikkönään José Calvo de Irazabal. Alus lähti 29. kesäkuuta 1780 Havannasta *San Juan Nepomucenon* ja pienempien sotalaivojen kanssa Veracruziin, jonne ne saapuivat elokuussa mukanaan erilaisia tarvikkeita. Alus lähti 17. syyskuuta 1780 Havannasta partiomatkalle ja Pensacolan sotaretkelle Solano y Boten laivastossa. Retki kuitenkin peruuntui myrskyn vuoksi.

Helmikuussa 1781 alus kuljetti Veracruzista *San Genaron* kanssa 19 miljoonaa pesoa Havannaan, mistä se suojasi 28. helmikuuta fregattien *Santa Claran* ja *Santa Cecilian* kanssa joukkojenkuljetussaattueen Pensacolan sotaretkelle. Alus ajoi 25. maaliskuuta 1781 karille Pensacolassa ja palasi Havannaan korjattavaksi. Alus lähti 1. syyskuuta 1781 Havannasta *Santa Claran*, prikin ja korvetin kanssa Cape Saint Antonioon, mistä se palasi 29. syyskuuta yksin Havannaan. Alus lähti 9. marraskuuta 1781 Havannasta Tomaseon laivueessa partiomatkalle Santo Domingon rannikolle, mistä ne palasivat 1. tammikuuta 1782 Havannaan.

Alus lähti 9. tammikuuta 1782 Havannasta partiomatkalle Tomaseon laivueessa. Se suojasi 5. maaliskuuta Havannasta Solano y Boten laivastossa Ranskan joukkojen siirtoa Guaricoon, mistä laivasto palasi toukokuussa. Alus saapui 9. helmikuuta 1783 Veracruzista *San Genaron*, fregatti *Santa Bibianan* ja pienempien alusten kanssa Havannaan, mistä se nouti 6. maaliskuuta Solano y Boten laivastossa joukot Guaricosta. Alus saapui 20. heinäkuuta Solano y Boten laivastossa Cádiziin, missä se siirrettiin elokuussa reserviin.

Alus palautettiin 1789 palvelukseen ja kuljetti 8. kesäkuuta Cádizista virkamiehiä, laivastoupseereita, tiedemiehiä ja sotilaita Veracruziin. Alus saapui 15. heinäkuuta Puerto Ricoon, mistä se jatkoi 17. heinäkuuta. Alus saapui 8. elokuuta Veracruziin, mistä se lähti 24. marraskuuta Havannaan. Alus saapui 21. joulukuuta Havannaan, mistä se lähti 16. tammikuuta 1790 *Castillan*, fregatti *Nuestra Señora de las Mercedesin* ja priki *Galveztonin* kanssa Cádiziin. Alus oli tammikuussa 1790 yksin Bahaman kanavassa matkalla Trinidadiin ja Mosquito Coastiin. Alus saapui 25. maaliskuuta 1790 Cádiziin, mistä se lähti 22. heinäkuuta 1790 Nootkan kriisiin. Alus lähti syyskuussa 1790 Cádizista fregatti *Santa Casildan*, prikin ja sluupin kanssa Cartagenaan reserviin siirrettäväksi, jolloin aluksen upseerit ja miehistö siirrettiin *San Vicentelle*.

Alus saapui 9. heinäkuuta 1791 Cartagenasta, Oranista ja Málagasta Cádiziin, mistä se lähti 25. heinäkuuta 1791 pienempien alusten kanssa noutamaan joukkoja. Alus osallistui 19. elokuuta 1791 Moralesin laivueessa Marokon sotaretkeen Tetuanissa, Larachessa ja Tangierissa, missä se osallistui syyskuussa kaupungin toiseen pommitukseen. Alus siirrettiin 23. syyskuuta reserviin Cádizissa.

Alus lähti 11. kesäkuuta 1793 Cádizista Aristizábalin laivastossa Havannaan. Se partioi tammikuussa 1794 fregatti *Santa Águendan* kanssa Guaricon edustalla, mistä ne lähtivät 7. tammikuuta Havannaan. Alus oli 24. tammikuuta Manzanillan lahdella. Se osallistui *San Eugenion*, *San Lorenzon*, *San Isidron*, *San Juan Bautistan* ja *Santa Águedan* kanssa Ranskan Fort Delfinin piiritykseen ja linnakkeen antautumiseen 29. tammikuuta. Alus saattoi helmikuussa 388 ranskalaista sotavankia kuljettaneen kolmen rahtilaivan saattueen Havannaan, mistä se kuljetti maaliskuussa aarteita ja tarvikkeita Santo Domingoon, Puerto Ricoon ja Trinidadiin. Alus suojasi maaliskuussa saattuetta Bahaman kanavassa ja saapui 1. huhtikuuta Bayaguanaan, mistä se jatkoi 5. huhtikuuta Puerto Ricoon ja Trinidadiin. Alus saapui 27. huhtikuuta Santo Domingoon Puerto Ricosta kuljettaen sotilaita ja rahavaroja. Se oli 5. toukokuuta Manzanillanlahdella ja Bayaguanassa. Alus partioi heinäkuussa kolmen fregatin ja urcan kanssa Santo Domingon edustalla. Vuonna 1794 se oli Bahamassa. Alus saapui 28. huhtikuuta 1795 San Juaniin Puerto Ricoon, mistä se lähti 7. toukokuuta fregatti *Sirenan* kanssa Bayaguanaan. Alus palasi 21. toukokuuta San Juaniin. Alus kuljetti 14. kesäkuuta 1796 ranskalaisia sotavankeja Santo Domingoon, mistä se lähti 17. kesäkuuta *San Eugenion* ja *Santa Isabelin* kanssa Havannaan, kun ne evakuoivat alueelta siviilejä ja sotilaita. Alus saapui 24. kesäkuuta saattueen mukana Havannaan, missä se siirrettiin marraskuussa 1796 reserviin miehistö vajauksen vuoksi.

Alus lähti 20. heinäkuuta 1797 Havannasta Aristizábalin laivueessa murtamaan Britannian kuninkaallisen laivaston saartoa. Se suojasi 28. maaliskuuta 1798 Havannasta *Ángel de la Guardan* sekä fregattien *Anfitriten*, *Junon*, *Tetiksen* ja kahden prikin kanssa saattueen Bahaman kanavaan. Alus palasi 6. toukokuuta Havannaan, missä se oli 1798-1800.

Lokakuussa 1800 alus lähti *San Ildefonson*, *San Pedro de Alcántaran* ja *Anfitriten* kanssa Havannasta kohdatakseen satamaa saartavan Britannian kuninkaallisen laivaston alukset, mistä ne palasivat 12. lokakuta Havannaan. Alus suojasi toukokuussa 1801 *Anfitriten* kanssa Havannasta saattueen Sanucoon, Jarucoon. Se erkani *Anfitritestä*, kun se lähti 12. toukokuuta paluumatkalle Sanucosta. Alus oli 13. toukokuuta 1801 Britannian kuninkaallisen laivaston linjalaivan, kahden fregatin ja korvetin takaa-ajamana. Alus pääsi pakenemaan, kun se oli ampunut toisen takaa-ajavista fregateista mastottomaksi. Alus saapui 14. helmikuuta Port Matanzasiin Kuubaan, missä se joutui saarretuksi.

Lähteet
-------

* Winfield, Rif; Tredrea, John; Garcia-Torralba Pérez, Enrique & Blasco Felip, Manuel: *Spanish Warships in the Age of Sail 1700-1860: Design, Construction, Career and Fates*. Seaforth Publishing, 2023. ISBN 978-1-5267-9078-1. (englanniksi)

### Viitteet

1. 1 2 3 4 5 6 7 8 9  Winfield et al 2023 s. 192-193


|  |  |  |  |
| --- | --- | --- | --- |
|  | Edeltäjä:***San Pedro de Alcántara*** | **Espanjan laivaston linjalaivat** | Seuraaja:***San Leandro*** |